《十虫吟 其五》
宋代·舒岳祥

虫有卖油公，什伍处阴湿。长脚如蟏蛸，胫细走不及。

儿童反接之，邀其吐微汁。所挟虽不多，坐此遭捃拾。

倾资仅有此，微生何以给。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。